**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-07-12 Nr. TAR-81

 Posėdžio data – 2021 m. liepos 7 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 1. SVARSTYTA. Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimas.

 Pranešėja – E. Deltuvaitė. Primena, kad klausimas buvo svarstytas komitete. Sako, kad buvo pateiktas siūlymas leisti lankytis Koncertų salės koncertuose nemokamai Klaipėdos menų mokyklų moksleiviams, Lietuvos ir muzikos teatro akademijos Klaipėdos fakulteto studentams ir leisti lankytis koncertuose, taikant 100 proc. nuolaidą bilietams (įskaitant ir tuos koncertus, kurių tiesioginės organizavimo išlaidos didesnės nei 10 000 eurų). Teigia, kad Švietimo, kultūros ir sporto komitetas tokiam siūlymui pritarė, Savivaldybės administracija taip pat linkusi pritarti tokiam siūlymui.

 R. Taraškevičius siūlo pakoreguoti sprendimo projektą pagal siūlymus.

 NUTARTA. Pritarti pateiktam sprendimo projektui su siūlymu - leisti lankytis nemokamai Koncertų salės koncertuose Klaipėdos menų mokyklų moksleiviams, Lietuvos ir muzikos teatro akademijos Klaipėdos fakulteto studentams, taikant 100 proc. nuolaidą bilietams (įskaitant ir tuos koncertus, kurių tiesioginės organizavimo išlaidos didesnės nei 10 000 eurų).

 Pritarta bendru sutarimu (A. Kaveckis, R. Taraškevičius, S. Budinas, E. Andrejeva, V. Radvila, A. Barbšys).

Posėdžio pirmininkas Aidas Kaveckis

Posėdžio sekretorė Lietutė Demidova